### Beslutninger

Sagens behandling blev udsat i byrådets møde den 12. november 2025.

###

Forslaget til helhedsplanen for [adresse] foreslås at bortfalde på baggrund af høringssvar og ændrede plan-forudsætninger i Kommuneplan 2025.

### Resume

Helhedsplanen for [adresse] blev igangsat på baggrund af Kommuneplan 2017, som udpeger strækningerne langs kommunens største indfaldsveje til områder for byvækst. Helhedsplanen har til formål at anvise, hvor og hvordan byvækst kan ske i området omkring [adresse] fra [adresse] til [adresse].

Helhedsplanen har været i to offentlige høringer i hhv. 2022 og 2023. Imellem de to høringer blev helhedsplanen tilrettet væsentligt, så mulighederne for byfortætning blev reduceret. Ved begge offentlige høringer modtog Teknik og Miljø en betydelig mængde kritiske høringssvar. Samtidig er planforudsætningerne ændret i forslag til Kommuneplan 2025, hvor vækstakserne er afskaffet til fordel for fokuseret byvækst.

Teknik og Miljø anbefaler derfor med denne indstilling, at Helhedsplanen for [adresse] bortfalder, og at fremtidig byudvikling i området reguleres gennem almindelig lokalplanlægning.

### Beslutningspunkter

Det indstilles:

At 1) forslaget til helhedsplanen for [adresse] bortfalder på baggrund af de indkomne høringssvar og det udvidede samarbejde med fællesrådene [adresse], Risvangen og [adresse].

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 04-11-2025

Naja Jepsen: 7

Fremsendes til [adresse] med bemærkning, at Magistraten i mødet den 4. november 2025 anbefaler, at byrådet tiltræder Magistratsafdelingen for Teknik og Miljøs indstilling af 22. oktober 2025.

Steve Kjær var forhindret i at deltage i sagens behandling.